*Aprobat:*

*Director general*

**Mariana Dragoș**

**DGASPC Satu Mare prezent cu un stand la primul târg educațional și de servicii sociale**

Jocuri, multă voie bună și și mai multă curiozitate, respectiv oameni amabili, zâmbitori, dispuși să răspundă la toate întrebările - foarte sumar, acestea ar fi cele mai importante aspecte prin care s-ar putea caracteriza prima ediție a târgului educațional și de servicii sociale, acțiune intitulată „Alături de tine…”, la care a participat în mod activ și DGASPC Satu Mare.

Evenimentul a fost organizat, miercuri, 5 iunie, în Pasajul Corneliu Coposu din municipiul Satu Mare, de către Inspectoratul Școlar Județean Satu Mare și Centrul Județean de Resurse și Asistență Educațională Satu Mare, cu sprijinul Consiliului Județean Satu Mare și logistic din partea Primăriei Satu Mare. Scopul principal al momentului a fost promovarea serviciilor educaționale, sociale și medicale oferite copiilor și tinerilor din județul Satu Mare, în special celor aflați în dificultate. Au onorat manifestarea cu prezența lor și directorul general al DGASPC Satu Mare, Mariana Dragoș, precum și noul director general al instituției, Anca Maria Crișan.

La eveniment și-au adus standurile și și-au prezentat ofertele< Direcția Generală de Asistență Socială și Protecția Copilului Satu Mare> Centrul Școlar pentru Educație Incluzivă Satu Mare> Direcția de Asistență Socială Satu Mare> Centrul de Sănătate Mintală Satu Mare> Spitalul Județean de Urgență Satu Mare> Inspectoratul de Poliție Județean Satu Mare> Centrul de Prevenire, Evaluare și Consiliere Antidrog Satu Mare> Centrul „Fericitul Scheffler Janos” Satu Mare> Asociația STEA Satu Mare> Organizația „Caritas” Satu Mare> Fundația „Hans Lindner” Satu Mare> Fundația „FARA”> Asociația „Sfântul Acoperământ al Maicii Domnului” Satu Mare> Asociația „Castelul Erhard” Satu Mare> Serviciul de Ajutor Maltez Satu Mare> Societatea Națională de Cruce Roșie, filiala Satu Mare> Asociația pentru copii și tineri „Act4U” Satu Mare> Biblioteca Județeană Satu Mare> Asociația Club Sportiv „Caiac SMile” Satu Mare> Centrul de Integrare „Stella Maris” Carei> Fundația „Buki” Cidreag, precum și Centrul Județean de Resurse și Asistență Educațională Satu Mare.

În această zi în centrul atenției s-au aflau copiii și tinerii, motiv pentru care au fost invitați să primească informații utile< părinții, cadrele didactice și toți cei interesați, dar au venit și clase întregi de elevi, mulți căutând posibilități ca ei înșiși să poată întinde o mână de ajutor, dar au fost și cazuri în care, elevi mai mari, de liceu, au căutat soluții pentru un caz concret, al unui coleg care se confruntă cu probleme sociale grave.

Vremea a fost deosebit de frumoasă, deci tinerii interesați au venit în grupuri la eveniment, s-au oprit la diverse standuri, au mai acceptat câte o provocare la joc, sau mulți și-au testat abilitățile purtând ochelarii care imită starea de ebrietate. Mulți părinți s-au bucurat de ofertele de tabere de zi pe care le-au prezentat câteva organizații și au și profitat de oportunitate, înscriindu-și copiii pentru câte un sejur.

***Biroul de presă***

***al DGASPC Satu Mare***